Η Σοφιολογία του Σεργκέι Μπουλγκάκοφ. Κριτική προσέγγιση
Creators: name: Αξάρης, Γεώργιος Μάριου
Publisher: name: Aristotle University of Thessaloniki
Year: 2020
Subjects: Σεργκέι Μπουλγκάκοφ
Σοφιολογία
Sergei Bulgakov
Sophiology

description: Η παρούσα εργασία εξετάζει το θέμα της Σοφιολογίας, έτσι όπως αναλύεται στο έργο του Ρώσου θεολόγου Sergei Bulgakov. Η βασική πηγή της ανάλυσης και της παρουσίασης είναι τα έργα του S. Bulgakov Sophiologia και Bride of the Lamp, με κύρια το ομώνυμο με το θέμα μας έργο Sophiologia, στο οποίο ο Ρώσος θεολόγος αναπτύσσει διεξοδικά τον περί της Σοφίας λόγο. Μετά την παράθεση της βιογραφίας και της εργογραφίας του S. Bulgakov, περιγράφεται η έννοια της Σοφιολογίας και οι βασικές της παράμετροι. Πιο συγκεκριμένα, αρχικά μελετώνται οι προσωπικές εμπειρίες του, οι οποίες αποτελούν τον κύριο λόγο μεταστροφής του στη χριστιανική ζωή και την απόρριψη του μαρξισμού. Δεύτερον, παρουσιάζεται χρονολογικά η επίδραση των φιλοσοφικών έργων στη σκέψη του. Τρίτον, αναλύεται η επίδραση των βιβλικών κείμενων, και κυρίως αυτών που έχουν ως θέμα τη Σοφία. Με βάση την παραπάνω ανάλυση, έπεται το δεύτερο και κύριο μέρος της εργασίας, όπου αναλύονται τρία θέματα σχετικά με τη Σοφία. Πρώτο αντικείμενο της έρευνάς μας συνιστούν οι περί ταυτίσεως της Σοφίας με την ουσία του Θεού θέσεις του S. Bulgakov, οι οποίες προκύπτουν από την προσπάθεια κατανόησης και σύλληψης της έννοιας της Σοφίας και της υπερβάλλουσας θεώρησης αυτής. Επιχειρείται αρχικά η ανάλυση της θεολογικής του σκέψης και επιχειρηματολογίας, η οποία οδηγεί στην περιπλοκή εννοιών που αναφέρονται στον Τριαδικό Θεό με τη Σοφία. Σε δεύτερο επίπεδο γίνεται προσπάθεια άρσης των εσφαλμένων του θέσεων, με κριτήριο τα κείμενα των Πατέρων της Εκκλησίας και της εν γένει Ορθοδόξου διδασκαλίας. Ως δεύτερο θέμα, ερευνάται η σχέση της Σοφίας με τις υποστάσεις του Τριαδικού Θεού. Η διαφορετική συσχέτιση της Σοφίας με κάθε μια υπόσταση ξεχωριστά, αλλά και εν συνόλω, έχει ως αποτέλεσμα τη δημιουργία εκ νέου εσφαλμένων θέσεων, όσον αφορά στο περί Τριάδος δόγμα. Κατ’ αυτών των θέσεων η κριτική μας στηρίζεται στα δογματικά έργα των Πατέρων, όπου συνολικά στο έργο τους διατυπώνεται η περί των τριών προσώπων θέση της Ορθοδόξου διδασκαλίας. Το τρίτο θέμα, το οποίο συνιστά τον κύριο και βασικό άξονα του έργου του σχετικά με τη Σοφία, είναι η δημιουργία του κόσμου. Η Σοφία έχει πρωταγωνιστικό ρόλο στη δημιουργία και μάλιστα αναγκαίο. Αυτή η θέση περιγράφεται και παρουσιάζεται ενδελεχώς, έτσι ώστε να διατυπωθούν με ευκρίνεια οι σχετικές με τη δημιουργία και του ρόλου της Σοφίας εσφαλμένες θεολογικές τοποθετήσεις του S. Bulgakov
description: The present paper examines the subject of Sophiology, as analyzed in the work of the Russian theologian Sergei Bulgakov. The main sources that we draw our subject from are the works of S. Bulgakov Bride of the Lamp and Sophiologia in which the Russian theologian elaborates on Sophia. After quoting S. Bulgakov's biography and work, the concept of Sophiology and its basic parameters are described. Initially we examined Bulgakov’s personal experiences which constitute the main reason for his conversion to Christian life and the rejection of Marxism. Secondly, the influence of philosophical works - from classical times to Bulgakov’s days - is presented on his thinking. Thirdly, the impact of the biblical texts, especially those about Wisdom, is examined. Based on the above analysis, the second and main part of the work follows, which discusses three subjects related to Wisdom. The first subject of our research is S. Bulgakov's positions on the identification of Wisdom with the Essence of God, which result from the attempt to understand and conceive the meaning of Wisdom and his exaggerated view on it. Our attempt focuses on analyzing Bulgakov’s theological thinking and reasoning, which leads to a complexity of concepts referring to the Triune God with Wisdom. Consecutively, we attempt to remove the incorrect positions, based on the texts of the Fathers of the Church and the Orthodox teaching in general. As a second subject, we examine the relation of Wisdom with the deities of the Triune God. The different association of Sophia with each case separately, but also in general, results in the creation of false positions regarding the Trinity doctrine. At these points, our criticism is based on the Fathers’ doctrinal works which formulate the orthodox teaching about the three persons of The Holy Trinity. The third subject, which constitutes the main and central axis of Bulgakov’s work on Wisdom, is the creation of the world. Sophia holds a leading and is even more required in the creation. This position is thoroughly described and presented in order to clarify the incorrect theological positions of S. Bulgakov concerning the creation and role of Sophia